Heartfelt Sympathies Store | Robert "Robbie" Lee Himes Jr.
Return to Memorial for Robert "Robbie" Lee Himes Jr. Beyoncé, Sofía Vergara en Monica Belluci se dieetgeheime | SARIE
Beyoncé, Sofía Vergara en Monica Belluci se dieetgeheime	deur SARIE.com-span
Elkeen van dié sterre is in ’n ander ouderdomsgroep, en die een ding wat hulle gemeen het, is dat nie Beyoncé (33), Sofía Vergara (42) óf Monica Bellucci (50) rietskraal is nie. Maar hulle het steeds benydenswaardige en gesonde lywe. Dít is hulle dieetgeheime.
Die 33-jarige sangeres en ma van een hou haar kurwes ferm met squats, afsakke (lunges) en ballerina-pliés. Sy jaag haar hartklop op met kort interval-oefeninge soos plyometrics (oefening wat jou spiere vir kort tydperke uitdaag, gewoonlik deur te spring), vertel Beyoncé se persoonlike afrigter Marco Borges aan E! Online.
Marco is ook die stigter van 22 Days Nutrition. Dié dieetplan sê jy moet vir 22 dae ’n veganis (vegan) se dieet volg en die voordele daarvan aan jou lyf voel. Beyoncé en haar man, Jay-Z, volg dié dieetplan.
Die pragtige 42-jarige Modern Family-aktrise van Colombië is onlangs verloof en is die ma van ’n 23-jarige seun.
Sy is nie skaam vir haar kurwes nie en hou haar lyf viets met dans- en Pilates-klasse, vertel sy aan US Weekly.
I worked out on a saturday!!! I deserve my little rum cake!!I #I❤NoLa
A photo posted by Sofia Vergara (@sofiavergara) on Jun 21, 2014 at 12:35pm PDT
Verder probeer sy om meer groen groente in haar dieet in te sluit en in die algemeen net gesond te eet.
Op 50 gaan sy die oudste Bond-meisie nóg wees, en dié Italiaanse model en aktrise was nog nooit skaam om lyf te wys nie. Sy het twee dogters, Deva, wat gebore is toe sy 39 was, en Leonie, wat sy op 45 gekry het. Sy het met albei swangerskappe (in 2004 en 2010) naak poseer vir Vanity Fair.
Monica Bellucci in 2004
Monica Bellucci in 2010
Monica volg glo nie ’n streng dieet nie, maar om op te maak daarvoor, oefen sy 4 keer ’n week – haar gunsteling-oefening is om te swem. Joga, wat sy sien as oefening vir haar lyf én siel, beoefen sy elke dag.
Haar grootste dieetgeheim? Porsie-beheer. Sy sny min goed uit haar dieet en eet wat sy wil, maar sy hou haar porsies met ’n streng oog dop. En Monica drink ook elke dag baie water om haar lyf én vel mooi te hou, berig Style Craze.
Bronne: Hello!, E! Online, US Weekly en Style Craze